text: গোলাম ফারুক অভি বরিশাল-২ সংসদীয় আসনের সাবেক সংসদ সদস্য।
  
  প্রাথমিক জীবন 
  গোলাম ফারুক অভির জন্ম বরিশালে।
  
  রাজনৈতিক জীবন 
  গোলাম ফারুক অভি ঢাকা বিশ্ববিদ্যালয়ের ছাত্র থাকাকালীন জাতীয়তাবাদী ছাত্রদলের কেন্দ্রীয় কমিটির আন্তর্জাতিক বিষয়ক সম্পাদক ছিলেন। ১৯৯০ সালে ডাকসু (DUCSU) নির্বাচনে ছাত্রদলের দুটি ধারার একটিকে প্রকাশ্য সমর্থন ও পরবর্তীতে তৎকালীন সরকারের সাথে গোপন সমঝোতার অভিযোগে তাকে সহ কয়েকজন ছাত্রদলনেতাকে ছাত্র সংগঠন থেকে বহিষ্কার করা হয়। ১৯৯৬  সালে তিনি জাতীয় পার্টিতে যোগ দিয়ে সপ্তম জাতীয় সংসদ নির্বাচনে বরিশাল-২ (উজিরপুর-বানারীপাড়া) আসনে প্রতিদ্বন্দ্বিতা করে সংসদের সর্বকনিষ্ঠ সদস্য নির্বাচিত হন। সংসদ বর্জন ও বিএনপি নেতৃত্বাধীন চারদলীয় জোটে জাতীয় পার্টির যোগদানকে কেন্দ্র করে ১৯৯৮ সালে জাতীয় পার্টির সংসদীয় দলটি ভেঙে যায়। তৎকালীন পার্টির মহাসচিব আনোয়ার হোসেন মঞ্জুর নেতৃত্বে  গোলাম ফারুক অভি সহ দলের দশ জন এম পি সংসদ অধিবেশনে অংশগ্রহণের পক্ষে অবস্থান গ্রহণ করেন।
  
  ১৯৯৯ সালে জাতীয় পার্টি (মঞ্জু) গঠন করা হলে গোলাম ফারুক অভি ওই দলে আন্তর্জাতিক বিষয়ক সম্পাদক পদে ছিলেন। ২০০১ সালে বরিশাল-২ আসন থেকে তিনি  সংসদ নির্বাচনে অংশগ্রহণ করে পরাজিত হন।
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:বরিশাল জেলার রাজনীতিবিদ
  বিষয়শ্রেণী:জাতীয় পার্টির সাবেক রাজনীতিবিদ
  বিষয়শ্রেণী:জাতীয় পার্টি (মঞ্জু) এর রাজনীতিবিদ
  বিষয়শ্রেণী:সপ্তম জাতীয় সংসদ সদস্য
  বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
title: গোলাম ফারুক অভি